मैं तीन बातों पर ध्यान केन्द्रित करना चाहूंगा। पहली, विमानों की संख्या 126 से 36 तक घटाने का निर्णय। क्या ऐसा वायुसेना की जरूरतों की उपेक्षा करके हुआ? यदि सरकार ने अब 100 से अधिक विमानों के लिए एक अन्य निविदा जारी की है तो संख्या में कमी को कैसे न्यायोचित ठहराया जा सकता है? एक सितम्बर को पूर्व वायुसेना प्रमुख कृष्णास्वामी ने लिखा था कि 2014 में वायुसेना ने दो स्क्वाड्रनों यानी कि 36 विमानों की तुरंत आवश्यक खरीद के लिए आवेदन किया था। वर्तमान वायुसेना प्रमुख बी.एस. धनोआ ने यह दावा करते हुए इस ‘आपात खरीद’ का बचाव किया कि अतीत में इसी तरह की खरीद के कई उदाहरण हैं। ऐसी परिस्थितियों में 2 स्क्वाड्रन आदर्श संख्या है।